Vyhodnotenie vonkajšieho pripomienkového konania k „Návrhu Štatútu Akreditačnej komisie“ 

1.	Vyhodnotenie pripomienkového konania

Návrh Štatútu Akreditačnej komisie (ďalej „návrh štatútu“) bol zaslaný na vonkajšie pripomienkové konanie všetkým povinne pripomienkujúcim subjektom, ostatným pripomienkujúcim subjektom, ako aj ďalším vybraným subjektom (napr. Akreditačná komisia, Konfederácia odborových zväzov, SAV), bol zaslaný na vyjadrenie orgánom reprezentácie vysokých škôl. K návrhu malo pripomienky 9 povinných a ostatných subjektov a orgány reprezentácie vysokých škôl (v období od 18. 3. 2002 do 5. 4. 2002). Ďalšie subjekty nemali pripomienky. Návrh bol posudzovaný v kontexte so zákonom č. 131/2002 Z. z. Prevažovali predovšetkým pripomienky legislatívneho charakteru. Takmer všetky pripomienky boli akceptované. Závažné pripomienky boli zamerané na jeho spracovanie v súlade so zaužívanými nárokmi na jeho obsahovú štruktúru. Aj tieto pripomienky boli akceptované. Jedna z pripomienok bola označená ako zásadná, táto bola tiež akceptovaná.  

2.	Tabuľkový prehľad pripomienok
 
Rezort
Iný pripomienkujúci subjekt	Pripomienka	Typ
	Vy-
ho-dno-
tenie	Spôsob vyhodnotenia	
Všeobecné pripomienky	
MH SR	Zosúladiť s legislatívnymi pravidlami a doplniť 	O	A	Zosúladené a doplnené.	
MH SR	Zvážiť zmenu poradia článkov – čl. 3 až 5 návrhu pred terajší čl. 1 návrhu.	O	A	Upravené.	
MH SR	Zaradiť aj ustanovenie, v ktorom sa uvedie, že činnosť komisie sa riadi ustanovením § 82 zákona č. 131/2002 Z. z. z dôvodu komplexnosti nariadenia. 	O	A	Zaradené ustanovenie.	
MK SR	Odborné, materiálne a administratívne zabezpečenie komisie začleniť do štatútu.	O	A	Začlenené.	
MK SR	1.	Návrh štatútu neobsahuje náležitosti všeobecne požadované pre tvorbu štatútov. Ide skôr o rokovací poriadok AK.
2.	V návrhu sú pomiešané úlohy pracovných skupín s ich rokovacím poriadkom.
3.	V návrhu by mali byť už špecifikované konkrétne pracovné skupiny, ktoré v jednotlivých oblastiach budú pôsobiť.

4.	Do návrhu štatútu začleniť i článok, ktorý bude upravovať pôsobnosť a postavenie sekretariátu AK.	O

O

O

O	A

A

Č

A
	Doplnené. Upravené.

Upravené.

Upravené kritérium tvorby pracovných skupín podľa sústavy študijných odborov. Konkretizácia bude po prijatí predpisu.
Ustanovenie je začlenené.	
MK SR	V nadväznosti na predošlé štyri body sa odporúča štatút vypracovať nanovo v štruktúre:
-	pôsobnosť Akreditačnej komisie
-	orgány AK (začleniť medzi ne aj pracovné skupiny)
-	postavenie a pôsobnosť sekretariátu (vrátane tajomníka)
-	rokovací poriadok AK
-	rokovací poriadok pracovných skupín	Z	A 	Upravené a doplnené primerane v navrhovanom členení.	
MV RR SR	V príslušnom ustanovení štatútu uviesť, že štatút č. ...zo dňa ....sa ruší.	O	N	Nebolo možné akceptovať, lebo komisia doteraz nemala oficiálny štatút.	
MS SR	Podľa § 81 ods. 12 zákona má štatút AK upraviť spôsob rokovania komisie.
I napriek tomu by bolo účelné v súlade so zákonom štatút prepracovať podľa štruktúry:
V čl. 1 vymenovať, čo všetko upraví štatút komisie, pôsobnosť, úlohy, zásady činnosti a zásady vnútornej organizácie komisie, jej vzťahy k pracovným skupinám a povinnosti voči MŠ SR a vláde SR, právne postavenie komisie a jej orgánov.
V čl. 2 stanoviť hlavné úlohy komisie a ďalšie úlohy komisie.
V čl. 3 stanoviť zásady činnosti komisie vrátane zásad rokovania, schvaľovania a hlasovania pri prijímaní návrhov komisie určených vláde.
V čl. 4 ustanoviť orgány komisie (predseda, podpredseda, tajomník a sekretariát komisie) a ich povinnosti a kompetencie.
V čl. 5 upraviť zriaďovanie pracovných skupín, ich kompetencie a povinnosti.
V čl. 6 v záverečných ustanoveniach upraviť, kto je kompetentný na zmenu štatútu.
		A	V podstate upravené poľa návrhu.	
Slovenská rektorská konferencia (SRK)	V štatúte jasne definovať pozíciu: 
a)	tajomníka komisie
b)	prezídia AK
c)	vymedziť obsah materiálov, ktoré budú zverejňované na webe.	O	A	Akceptované okrem problematiky prezídia AK, ktoré sa nezriaďuje.	
K úvodnej vete	
MH SR	Text „ § 81 ods. 1 a § 81 ods. 12“ upraviť takto: „§81 ods. 1 a 12 a § 102 ods. 1 písm. b)“.	O	A	Upravené v kontexte s ostatnými zmenami.	
NBS	Doplniť číslo príslušného zákona.
Slová „§ 81 ods.“ vypustiť ako nadbytočné.	O	A	Upravené v kontexte s ostatnými zmenami.	
K článku 1	
MH SR	Názov článku zosúladiť s ustanovením § 81 ods. 12 zákona č. 131/2002 Z. z., t. j. „Spôsob rokovania Akreditačnej komisie“	O	A	Upravené podľa návrhu..	
Akreditačná komisia (AK)	Názov upraviť takto: „Zasadnutia Akreditačnej komisie“.	O	N	Prijatá iná štruktúra členenia, preto nemohlo byť upravené.	
K odseku 1	
AK	Odsek 1 znie: „Zasadnutia komisie zvoláva predseda komisie alebo na základe poverenia predsedu komisie podpredseda alebo iný člen komisie." 	O	A	Upravené znenie.	
K odseku 2	
MH SR	Text „pred konaním zasadnutia komisie“ nahradiť textom „pred zasadnutím komisie“.	O	Č	Vzhľadom na iné úpravy upravené primerane.	
Rada vysokých škôl (RVŠ)	Za odsek 2 vložiť nový odsek 3
„Rokovanie komisie vedie predseda, podpredseda alebo iný člen predsedníctva komisie.“. Ďalšie odseky prečísľovať. (Dôvod: podpredseda komisie podľa zákona.) 	O	A	Upravené, doplnené.	
AK	Odsek 2 znie: „Program zasadnutia Akreditačnej komisie (ďalej len „komisia“) pripravuje a navrhuje predsedníctvo komisie.	O	N	Predsedníctvo komisie ako orgán sa po dohode neuplatňuje.	
K odseku 3	
AK	Odsek 3 znie: „O programe zasadnutia rozhoduje komisia hlasovaním nadpolovičnou väčšinou prítomných členov.“	O	A	Upravené..	
K odseku 4	
AK	Odsek 4 znie: „ Pred rokovaním o otázkach podľa § 3 ods. 7 a 8 nariadenia vlády Slovenskej republiky č. ..../2002 Z. z. o Akreditačnej komisii (ďalej len „nariadenie“) si komisia vyžiada hodnotiacu správu alebo stanovisko pracovných skupín v termíne 30 dní pred termínom zasadnutia komisie.“	O	Č	Po dohode upravené iným podobným spôsobom. 	
K odseku 5	
MH SR	Za slovo „štátnych“ vložiť slovo „orgánov“. Súčasne upresniť, ktoré sú to štátne orgány a vysvetliť rozdiel medzi neštátnymi a inými organizáciami.	O	A	Upravené v zmysle pripomienky.	
K článku 2	
NBS	Zosúladiť odseky 2 a 3, a to tak, že na konci odseku 2 je potrebné doplniť napríklad slová: „ak rokuje o veciach uvedených v druhej vete odseku 2, je komisia schopná uznášať sa, ak je prítomná dvojtretinová väčšina členov.“.	O	A	Upravené v zmysle pripomienky.	
K odseku 1	
MH SR	Slová „o určitej otázke“ nahradiť iným vhodným textom, vyjadrujúcim, že ide o rozpravu k posudzovaným návrhom a žiadostiam predloženým AK, ku ktorým sa podľa § 82 ods. 2 zákona č. 131/2002 Z. z. komisia vyjadruje.	O	A	Upravené v zmysle pripomienky.	
K odseku 3	
MH SR	Upraviť začiatok vety takto: „Na prijatie uznesenia komisie je potrebný....“. Súčasne v prvej vete pred slovo „členov“ vložiť slovo „jej“.
V druhej vete odsek 3 slová „je na platné uznesenie“ nahradiť slovami: „je na prijatie uznesenia“.	O	A	Upravené zrozumiteľným spôsobom.	
K odseku 6	
RVŠ	Upraviť znenie: „Zápisnicu podpisuje predseda komisie a dvaja overovatelia.“	O	N	Neakceptované z praktických dôvodov predlžovania zverejnenia zápisnice.	
K článku 3	
K odseku 1	
MH SR	Znenie zosúladiť s § 81 ods. 2 zákona č. 131/2002 Z. z., t. j. slová „zástupca predsedu“ nahradiť slovami „podpredseda“. Ďalej za slová „traja členovia komisie“ doplniť text slovami „zvolení nadpolovičnou väčšinou všetkých jej členov“.	O	Č	Uvedené slovo upravené v súlade so zákonom, ale orgán predsedníctva komisie sa neupravuje, preto voľba neprebieha.	
RVŠ	Upraviť znenie: „Predsedníctvo komisie tvoria predseda, podpredseda a traja zvolení členovia komisie.“	O	N	Orgán Predsedníctvo ...- vypustené .	
K odseku 2	
RVŠ	Upraviť znenie: „Členovia predsedníctva sa za svoju činnosť zodpovedajú komisii.“	O	N	Orgán Predsedníctvo ...- vypustené .	
K odseku 3	
MH SR 	Text upraviť takto: „Rokovania predsedníctva komisie sa uskutočňujú podľa potreby.“	O	N	Orgán Predsedníctvo ...- vypustené.	
RVŠ	Upraviť znenie: „Predsedníctvo komisie zvoláva predseda podľa potreby alebo na žiadosť aspoň dvoch členov predsedníctva.“	O	N	Orgán Predsedníctvo ...- vypustené.	
K článku 4	
MDPT SR	Slovo „stanovenom“ nahradiť slovom „ustanovenom“.	O	A	Upravené slovo.	
RVŠ	Upraviť znenie: „Tajomník komisie zabezpečuje hospodársky a administratívny chod komisie. Je podriadený predsedovi komisie. Funkciu tajomníka komisie sa obsadzuje výberovým konaním.“ Tajomník nie je členom AK, a preto nie je oprávnený konať v jej mene. Na to má AK predsedu, podpredsedu, prípadne ďalších členov predsedníctva. Keďže tajomník je zamestnancom ministerstva, môže konať v mene ministerstva, ak to navrhovateľ pokladá za účelné vzhľadom na charakter jeho práce.“	O	Č	Upravené iným podobným spôsobom.	
Študentská rada vysokých škôl (ŠRVŠ)	Doplniť vetu: „Je menovaný a odvolávaný ministrom školstva na návrh predsedu komisie. Má právo zúčastňovať sa na zasadnutí komisie a pracovných skupín bez práva hlasovať.“.	O	A	Text upravený v zmysle pripomienky.	
AK	Upraviť názov článku na: „Sekretariát a tajomník komisie“	O	N	Neakceptované vzhľadom na iné členenie	
AK	Článok 4 rozčleniť na 4 odseky:
„(1) Sekretariát komisie je vedený tajomníkom komisie.
(2) Sekretariát komisie doručí členom komisie materiály, ktoré sú predmetom rokovania komisie, najneskôr 7 dní pred termínom zasadnutia komisie.
(3) Tajomník komisie je oprávnený konať v mene komisie vo veciach organizačného charakteru a v ďalších veciach v rozsahu stanovenom predsedom komisie.
(4) Tajomník komisie má právo sa zúčastňovať zasadnutia komisie a pracovných skupín bez práva hlasovať.“ 	O	Č	Akceptované čiastočne vzhľadom na upravené kompetencie na základe dohody.	
K článku 5	
K odseku 1	
MH SR	Upraviť znenie tak, že AK zriaďuje pracovné skupiny podľa jednotlivých oblastí vzdelávacej, vedeckej a umeleckej činnosti vysokých škôl.	O	A	Upravené v zmysle pripomienky.	
K odseku 2	
MH SR	Zrozumiteľnejšie vyjadriť postup zriaďovania pracovných skupín, napr. rozdelením textu na dve vety.	O	.A	Upravené v zmysle pripomienky.	
K odseku 4	
MH SR	Znenie odseku podľa obsahu jednotlivých viet rozdeliť na viac samostatných odsekov, napr. kto zvoláva zasadnutie pracovnej skupiny, kedy je pracovná skupina uznášania schopná, spôsob prijatia rozhodnutia pracovnej skupiny a pod.	O	A	Upravené v zmysle pripomienky.	
K odseku 6	
RVŠ	 Upraviť znenie: „Hodnotiacu správu alebo stanovisko pracovnej skupiny zasiela jej predseda na sekretariát komisie minimálne 21 dní pred termínom zasadnutia komisie.“ 	O	Č	Upravené v nadväznosti na iné úpravy podobným spôsobom. ako sa navrhuje.	
K odseku 7	
MDPT SR	V druhom riadku  nevymenúvať jednotlivé písmená, ale spojiť prvé a posledné písmeno slovom „až“.	O	A	Upravené podľa návrhu.	
MH SR	Slová „ad hoc“ nahradiť kodifikovaným výrazom, napr. „pre konkrétny prípad“, resp. „pre konkrétny účel“.	O	A	Upravené podľa návrhu.	
K článku 6	
MDPT SR
MS SR	Zosúladiť účinnosť štatútu s b. 61 Prílohy č. 2 k legislatívnym pravidlám vlády SR (nepísať slovo „dňa“).	O	A	Upravené v súlade s Legisl. prav. vlády SR	
MH SR	Znenie upraviť takto: „Tento štatút schválila vláda Slovenskej republiky uznesením č.....zo dňa....2002 a nadobúda účinnosť 1. júna 2002.“	O	Č	Upravené v súlade s Legisl. prav. vlády SR